**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS SPORTO PROJEKTŲ FINANSAVIMO TVARKOS APRAŠo PATVIRTINIMO**

2021 m. rugsėjo 30 d. Nr. B1-208

Molėtai

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 16 str. 2 d. 26 p., 4 d., Lietuvos Respublikos sporto įstatymo 8 straipsnio 1 dalies 2 punktu, 17 str. 10 d., 18 str. 1 d., įgyvendindama Molėtų rajono savivaldybės strateginio veiklos plano 2021–2023 metams, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-1 „Dėl Molėtų rajono savivaldybės strateginio veiklos plano 2021–2023 metams patvirtinimo“, 5 programos 05.1.4.1.1 priemonę „Sporto finansavimas, vadovaujantis Molėtų rajono savivaldybės sporto projektų finansavimo tvarkos aprašu“ bei Molėtų rajono savivaldybės 2021–2030 metų kūno kultūros ir sporto plėtros programos, patvirtintos Molėtų rajono savivaldybės tarybos 2021 m. birželio 30 d. sprendimu Nr. B1-164 „Dėl Molėtų rajono savivaldybės 2021–2030 metų kūno kultūros ir sporto plėtros programos patvirtinimo“, 14 priemonę „Parengti naują sporto projektų finansavimo tvarkos aprašą“,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės sporto projektų finansavimo tvarkos aprašą (pridedama).
2. Pripažinti netekusiu galios Molėtų rajono savivaldybės tarybos 2019 m. lapkričio 27 d. sprendimo Nr. B1-259 „Dėl Molėtų rajono sporto projektų finansavimo tvarkos aprašo patvirtinimo“ 2 punktą.

Savivaldybės meras Saulius Jauneika